FI
L 135/96
ix)
Euroopan unionin virallinen lehti
23.5.2023
moduuli 9L ”KUUMAILMAPALLOT”: 36 kysymystä.
Vastausaika: 45 minuuttia;
x)
moduuli 10L ”KAASUPALLOT (VAPAASTI LENTÄVÄT/ANKKUROIDUT)”: 44 kysymystä.
Vastausaika: 55 minuuttia;
xi)
moduuli 11L ”ILMALAIVAT – KUUMAILMALAIVAT/KAASUILMALAIVAT”: 40 kysymystä.
Vastausaika: 50 minuuttia;
xii) Moduuli 12L ”RADIOLIIKENNE/HÄTÄPAIKANNUSLÄHETTIMET/TRANSPONDERIT/MITTARIT”: 20 kysymystä.
Vastausaika: 25 minuuttia.”
26) Lisätään lisäys IX seuraavasti: ”Lisäys IX
Multimediaopetuksen arviointimenetelmä 1.
Tämän lisäyksen tarkoituksena on vahvistaa vaatimukset, joiden mukaisesti toimivaltainen viranomainen arvioi ja hyväksyy kaikki kurssit, joihin sisältyy multimediaopetusta 66.B.135 kohdan mukaisesti.
Tätä lisäystä voidaan käyttää myös muiden kurssien arviointiin, jos toimivaltainen viranomainen päättää, että tässä lisäyksessä vahvistettu arviointimenetelmä soveltuu näiden muiden kurssien arviointiin.
Toimivaltaisen viranomaisen on suoritettava arviointi käyttäen kaikkia taulukossa A vahvistettuja kriteereitä, jotka on ryhmitelty neljään luokkaan: a–d.
Toimivaltaisen viranomaisen on selvästi yksilöitävä arvioitava multimediaopetukseen perustuva koulutustuote sekä sen tuotanto- ja päivitysversiot taulukossa.
2.
Arvioinnin suorittavan toimivaltaisen viranomaisen on asetettava itsensä opiskelijan tai loppukäyttäjän asemaan ja arvioitava kukin taulukossa A lueteltu kriteeri erikseen pisteytysasteikolla 1–5 seuraavasti: 1: Ei hyväksytä.
Ei täytä vaadittuja kriteereitä.
2: Hyväksytään osittain, mutta parannuksia tarvitaan vaadittujen kriteerien täyttämiseksi.
3: Hyväksytään.
Täyttää vaaditut kriteerit.
4: Hyvä.
Täyttää vaaditut kriteerit parannuksin.
5: Erinomainen.
Ylittää vaaditut kriteerit.
3.
Jos yksi tai useampi kriteeri saa alle kolme pistettä, toimivaltaisen viranomaisen on pyydettävä vaihtoehtoista opetustapaa, jolla tuote saadaan hyväksyttävälle tasolle.
4.
Kun toimivaltainen viranomainen on pisteyttänyt kunkin taulukossa A luetellun yksittäisen kriteerin, sen on käytettävä alla olevaa yhdistettyä arviointiasteikkoa kunkin multimediaopetukseen perustuvan oppimisresurssin yleisen soveltuvuustason määrittämiseksi: — 100–80: Erinomainen oppimisresurssi.
Resurssi sisältää erilaisia toimintoja ja täyttää vaaditut soveltuvuusk­ riteerit. — 79–60: Oppimisresurssi täyttää vaaditut soveltuvuuskriteerit. — 59–40: Oppimisresurssi ei sovellu riittävän hyvin opetuskäyttöön.
Sitä voidaan käyttää vain epävirallisessa koulutuksessa. — 39–20: Oppimisresurssi on keskiarvoa heikompi.
Useat vaadituista soveltuvuuskriteereistä jäävät täyttymättä.
Ennen tuotteen hyväksymistä toimivaltaisen viranomaisen on tarkistettava, että multimediaopetukseen perustuvan oppimisresurssin lopullinen pistemäärä on vähintään 60 ja ettei yksikään kriteeri ole saanut alle kolmea pistettä.